Robert Downey, Jr.

**Robert John Downey, Jr.**, nado o 4 de abril de 1965 en Nova York, é un actor, produtor, guionista e cantautor estadounidense gañador de dous Globos de Ouro e un BAFTA. Con 26 anos no mundo do espectáculo, filmou máis de 80 películas. Foi nomeado dúas veces aos Oscar: a primeira vez no 1993 polo seu papel en *Chaplin* e a segunda no 2009 por *Tropic Thunder*.

## Vida persoal 
O actor tivo unha longa relación de sete anos con Sarah Jessica Parker, á quen coñeceu en 1984, pero a relación terminou por mor de problemas coas drogas de Downey. Máis tarde casou dúas veces. O seu primeiro matrimonio durou doce anos (1992-2004) e foi con Deborah Falconer, con quen tivo un fillo, Indio Downey. Mentres filmaba Gothika, en 2003, coñeceu a muller que se converteu na súa segunda esposa, a produtora executiva Susan Levin, con quen casou o 27 de agosto de 2005. Ela é vicepresidenta executiva de produción Joel Silver, en Silver Pictures e directora de desenvolvemento da Dark Castle Entertainment, unha división de Silver Pictures. A parella tivo o seu primeiro fillo, Exton Elias Downey, o 7 de febreiro de 2012. O 4 de novembro de 2014, Downey converteuse en pai por terceira vez, cando a súa muller deu a luz á súa filla Avri Roel Downey.

## Traxectoria 
Downey principiou a súa carreira no cinema en 1970, á idade de cinco anos, cando apareceu no filme de seu pai, *Pound*, e desde aquela non deixou de traballar no cinema e na televisión. Durante a década de 1980 traballou en filmes para adolescentes e mozos asociados cos Brat Pack. *Less Than Zero* (1987) foi o primeiro no que a súa actuación foi recoñecida pola crítica, e logo comezou a interpretar papeis protagonistas en filmes de máis presuposto como *Air America* (1990), *Soapdish* (1991) ou *Asasinos natos* (1994), polo seu papel de Charlie Chaplin en *Chaplin* (1992) foi nomeado para o Oscar ao mellor actor.

Entre 1996 e 2001, Downey foi frecuentemente arrestado por consumo e posesión de drogas e estivo en varios programas para o tratamento da súa dependencia. Despois de saír de prisión en 2000, Downey uniuse ao elenco da serie *Ally McBeal*, interpretando ao novo amor da protagonista, e gañou un Globo de Ouro pero o seu personaxe retirouse da serie logo de dous arrestos por drogas a finais de 2000 e comezos de 2001. Downey pasou unha vez máis por un programa de desintoxicación que resultou exitoso e volveu á súa carreira profesional, aparecendo en filmes semiindependentes como *O detective cantante* (2003), *Kiss Kiss Bang Bang* (2005), e *A Scanner Darkly* (2006), e papeis secundarios en filmes dos grandes estudios como *Gothika* (2003) e *Zodiac* (2007). En 2004, Downey lanzou o seu primeiro álbum, *The Futurist*.

En 2007, Downey foi elixido para facer o personaxe de Iron Man na adaptación cinematográfica que tivo a súa estrea en 2008, recadando case 100 millóns de dólares nos Estados Unidos e o Canadá na primeira semana; nese ano tamén estreou *Charlie Bartlett* e *Tropic Thunder*, recibindo o seu segundo nomeamento por este filme, na categoría de actor secundario. En 2009 interpretou a Sherlock Holmes na adaptación cinematográfica de Guy Ritchie, polo que gañou un Globo de Ouro.. En 2010 protagonizou *Iron Man 2*.

## Filmografía 
## Premios e nomeamentos 
**Premios Óscar:**

**Premios BAFTA:**

**Premios do Sindicato de Actores:**

**Premio Satellite:**

**Premios Emmy:**

'''Premios People's Choice:**

**Teen Choice Awards:'''

## Notas 
## Véxase tamén 
### Ligazóns externas 
* Ficha na IMDb